AGENȚIA PENTRU PROTECȚIA MEDIULUI HUNEDOARA

**DECIZIA ETAPEI DE ÎNCADRARE**

Nr.3996 /AAA /24.07.2024

 Ca urmare a notificării adresate de **ASOCIAŢIA COMPOSESORALĂ VISCA** cu sediul în , judeţul Hunedoara , înregistrată la Agenţia pentru Protecţia Mediului Hunedoara cu nr.3996/26.04.2024 ,cu privire la emiterea avizului de mediu , în baza Hotărârii Guvernului nr.1534/2022 pentru modificarea HG 43/2020 privind organizarea şi funcţionarea Ministerului Mediului, Apelor şi Pădurilor şi a HG 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia a H.G. nr. 1076/2004 privind stabilirea procedurii de realizare a evaluării de mediu pentru planuri şi programe,a HG 236/2023 pentru aprobarea metodologieide derulare a procedurii de evaluare de mediu pentru amenajamentele silvice şi ca urmare a consultărilor desfăşurate în cadrul şedinţei Comitetului Special constituit la nivelul jud. Hunedoara, din data de 23.07.2024 - etapa de încadrare, APM Hunedoara decide că:

 Planul **,,AMENAJAMENTUL SILVIC AL FONDULUI FORESTIER PROPRIETATE PRIVATĂ APARŢINÂND ASOCIAŢIEI COMPOSESORALE VISCA, JUDEŢUL HUNEDOARA ‘’**, **se va supune procedurii de adoptare cu aviz de mediu.**

Motivele care au stat la baza luării acestei decizii au fost următoarele:

Zona studiată în cadrul planului menţionat intră sub incidenţa art. 28 din OUG 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, obiectivul fiind situat parţial în aria naturală protejată de interes comunitar ROSCI0325 Munții Metaliferi (47,68%), precum și în imediata ei vecinătate.

Impactul asupra habitatelor şi speciilor faunistice pentru protecţia cărora a fost declarată ANPIC intersectată și aflată în zona de influență este descris ca fiind incert, iar impactul cumulativ asupra acestora nu a putut fi cuantificat.

Prin urmare, în urma parcurgerii etapei de încadrare a procedurii de evaluare adecvată şi a întocmirii listei de control, conf. Ord. nr. 1682/2023 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar, considerăm că este necesară parcurgerea următoarei etape din cadrul procedurii și elaborarea studiului de evaluare adecvată (se va respecta structura impusă prin Ord. nr. 1682/2023, cu respectarea prevederilor Ord. nr. 1679/2023 pentru aprobarea Ghidului metodologic specific privind evaluarea adecvată a efectelor potenţiale ale planurilor sau proiectelor din domeniile de interes - Domeniul Planuri/Proiecte de amenajare din Ghid), deci aveţi obligaţia de a efectua evaluarea de mediu.

De asemenea, este necesară și obţinerea avizului din partea administratorului (ANANP).

Conform art.14(3)din HG 1076/2004 şi a art.12 alin 1 din HG 236/2023 pentru aprobarea metodologiei de derulare a procedurii de evaluare de mediu pentru amenajamentele silvice aveţi obligaţia să constituiţi grupul de lucru.

Acesta are caracter nepermanent , fiind constituit pe baza nominalizărilor făcute de autorităţile pe care le reprezintă; nominalizările se fac la solicitarea titularului.

**Veţi ţine legătura cu APM Hunedoara pentru stabilirea datei şedinţei Grupului de Lucru.**

**În cadrul Grupului de Lucru se vor prezenta :**

-alternativa finală a amenajamentului silvic (proiectul de amenajament silvic adoptat în şedinţa de preavizare a soluţiilor tehnice –Conferinţa a II a de amenajare rezultat în urma implementării cerinţelor din procesul verbal de avizare a temei de proiectare , a Raportului de mediu şi a Studiului de evaluare adecvată )

-măsurile de prevenire şi reducere a efectelor semnificative asupra mediului

-programul de monitorizare a efectelor semnificative asupra mediului ale implementării amenajamentului silvic

**Autorităţile publice interesate de efectele implementării planului care pot face parte din Grupul de Lucru :**

-Consiliul Judeţean Hunedoara

-APM Hunedoara

-Serviciul Comisariatului Judeţean al Gărzii Naţionale de Mediu Hunedoara

-Direcţia Silvică Hunedoara

-Garda Forestieră Hunedoara

-Agenţia Naţională pentru Arii Naturale Protejate ST Hunedoara

-Direcţia pentru Agricultură a judeţului Hunedoara

-Direcţia Judeţeană pentru Cultură Hunedoara

-Inspectoratul pentru Situaţii de Urgenţă ,, Iancu de Hunedoara’’

-Inspectoratul Teritorial de Muncă Hunedoara

-Direcţia de Sănătate Publică a judeţului Hunedoara

-Oficiul de Cadastru şi Publicitate Imobiliară Hunedoara

-Primăria Vorţa

Din Grupul de Lucru mai fac parte şi reprezentanţi ai titularului de plan, persoane fizice sau juridice atestate conform prevederilor legale în vigoare pentru realizarea Raportului de Mediu , precum şi experţi care pot fi angajaţi după caz. Aceste persoane se vor prezenta obligatoriu la şedinţele Grupului de Lucru.

**Informarea şi participarea publicului în procedură s-a realizat astfel:**

-Anunţurile privind depunerea solicitării de obţinere a avizului de mediu şi de declanşare a etapei de încadrare a planului conform H.G. nr. 1076/2004 şi HG 236/2023 au apărut în ziarul ,,Glasul Hunedoarei ,, din 26.04.2024 şi 29.04.2024.

-Conform H.G. nr.1076/2004, art. 29(4), şi conform art 11 alin 1 din HG 236/2023 ASOCIAŢIA COMPOSESORALĂ VISCA în calitate de titular are obligaţia de a aduce decizia etapei de încadrare la cunoştinţa publicului din judeţul Hunedoara.

Anexăm conţinutul anunţului public.

Conţinutul anunţului public:

“ ASOCIAŢIA COMPOSESORALĂ VISCA ’ cu sediul în judeţul Hunedoara ,titular al planului **,,**AMENAJAMENTUL SILVIC AL FONDULUI FORESTIER PROPRIETATE PRIVATĂ APARŢINÂND ASOCIAŢIEI COMPOSESORALE VISCA, JUDEŢUL HUNEDOARA ‘’ aduce la cunoştinţa publicului că decizia etapei de încadrare, din procedura de reglementare conform H.G. nr. 1076/2004 şi HG 236/2023, este cea de adoptare a planului cu aviz de mediu.”

Propunerile de reconsiderare a deciziei se pot face în scris la sediul APM Hunedoara , Deva ,str. A. Vlaicu, nr.25, în termen de 10 zile calendaristice de la apariţia anunţului ‘’.

Titularul va prezenta la sediul APM Hunedoara dovada publicării anunţurilor , imediat după apariţia acestora.

DIRECTOR EXECUTIV , ŞEF SERVICIU

Viorica Georgeta BARABAŞ Avize, Acorduri, Autorizaţii

 Lucia Doina COSTINAŞ

 ÎNTOCMIT

 Anca VOICA POP